Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: A szerzői jogról szóló 1999. évi LXXVI. törvény 90. §-a
Paragraph Index: 365

1998. december 31-ig bejegyzett kulturális tevékenységet folytató és/vagy érdekképviseletet ellátó — nemzeti és etnikai kisebbségi szervezetek (egyesületek) számára. Nem pályázhatnak kisebbségi önkormányzatok, alapítványok és a párttörvény hatálya alá tartozó szervezetek. A kisebbségi szervezetek kizárólag az Országgyűlés Emberi jogi, kisebbségi és vallásügyi bizottságához nyújthatnak be pályázatot. A költségvetési előirányzatból nem részesülhetnek támogatásban azok a társadalmi szervezetek, közhasznú, illetve kiemelten közhasznú alapítványok, amelyek az Országgyűlés Társadalmi Szervezetek Bizottságához jogosultak pályázati kérelemmel fordulni. A bizottság a jelen pályázat kiírásával a 2001. évi költségvetési törvényben a szervezetek működési támogatására elkülönített 105 millió forint odaítélését készíti elő. Működési támogatásnak tekintendő: személyi juttatások, dologi kiadások: üzemeltetési kiadás (gáz-, víz-, áramszolgáltatás); bérleti díj; telefonköltség; postaköltség; útiköltség; egyéb költségvetési kiadás. A támogatási kérelmeket kizárólag pályázati adatlapon lehet benyújtani. A pályázatot (adatlap + mellékletek) egy példányban — postai úton — (1358 Budapest, Széchenyi rkp. 19.) vagy személyesen (Országgyűlés Hivatala, Postabontó, 1055 Budapest V., Balassi Bálint u. 1—3.) lehet benyújtani 2001. február 12-ig az Országgyűlés Emberi jogi, kisebbségi és vallásügyi bizottságához „Szervezettámogatási pályázat” cím megjelölésével. Postán történő benyújtás esetén a postabélyegző legkésőbbi időpontja 2001. február 12-ig, 24.00 óra lehet, személyesen pedig a pályázatok 2001. február 12., 16.30 óráig fogadhatók el. További információk a Bizottság titkárságán (tel.: 441- 5032, 441-5035, fax: 441-5986) kaphatók. A pályázati kiírás és az adatlapok átvehetők az Országgyűlés Képviselői Irodaháza Tudakozójában (Budapest V., Széchenyi rkp. 19.) is, illetve a pályázati adatlap kimásolható a ből. A pályázathoz csatolni kell a szervezet alapdokumentumai közül a bírósági bejegyzés és a bankszámlaszerződés fénymásolatát (melynek tartalmaznia kell a 16 vagy 24 számjegyű bankszámlaszámot), az előző évi tevékenység rövid leírását, igazolásokat a köztartozások (APEH, TB) (munkaadókat terhelő egyéb járuléktartozások, munkavállalóktól levont TB-járulék) teljesítéséről, nyilatkozatot arról, hogy a „Magyarországi Nemzeti és Etnikai Kisebbségekért”, a „Magyarországi Cigányokért” közalapítványoktól és a különböző minisztériumoktól elnyert támogatásokkal a pályázat benyújtásáig elszámolt (lásd a 2. számú mellékletet), továbbá a 2000. évben az Országgyűlés támogatásában részesült szervezeteknek pénzügyi elszámolásukat. A fent jelzett igazolásokat a bizottság 2000. december 31-e utáni állapot szerint kéri. A Bizottság felhívja a pályázók figyelmét arra, hogy — fenntartja magának a jogot a pályázatban leírtak helyszínen történő ellenőrzésére mind az elbírálás előtt, mind azt követően; — hiánypótlásra, adatmódosításra a határidő lejárta után nincs lehetőség; a hiányosan, vagy a megadott határidőn túl beadott kérelmeket nem veszi figyelembe; — a pályázati anyag teljes körű beadása nem jelenti a támogatás automatikus elnyerését; — a jelen pályázati kiírás előtt benyújtott anyagokat nem tudja figyelembe venni, ezért minden pályázó szervezettől teljes dokumentációt kér; — a beküldött pályázat visszaküldését nem tudja vállalni; — az elnyert támogatás folyósításának feltétele, hogy a bírósági bejegyzésről és a bankszámlaszerződésről (bankszámlaszámról) nyújtott információk a valóságnak megfeleljenek, amiért a szervezet elnöke viseli a felelősséget. Budapest, 2000. december 19. Kósáné dr. Kovács Magda s. k., a bizottság elnöke 2001/4. szám

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes